29/07/2019 | Administración Autonómica
Xunta de Galicia
Consellería de Economía, Emprego e Industria
Xefatura Territorial da Coruña
Servizo de Enerxía e Minas
Acordo do 15 de xullo do 2019 da X. T. da Coruña, polo que se somete a IPa solicitude de autorización admtva. previa, de construción e dup, en concreto, da instalación de distribución eléctrica no concello de Arteixo (Expte. IN407A2015/297-1 anexo 1)

Acordo do 15 de xullo do 2019 da Xefatura Territorial da Coruña, polo que se somete a información pública a solicitude de autorización administrativa previa, de construción e declaración de utilidade pública, en concreto, dunha instalación de distribución eléctrica no concello de Arteixo (expediente: IN407A 2015/297-1 anexo 1) Expediente: IN407A 2015/297-1 anexo 1. Solicitante: UFD Distribución Electricidad, S. A. Denominación: recuamento da LMT, CT e RBT no pobo de Uxes. Concello: Arteixo. Características técnicas: â Liña eléctrica de media tensión soterrada ao CT Uxes pobo (proxectado) a 15 kV cunha lonxitude de 0,608 km, coa orixe en empalmes proxectados na LMTS. GRN-704, no treito entre o CT Breogán III (Expte.282/00) e o CS Souto (15CWB0), condutor tipo RHZ1-2OL-12/20 kV-1x240 Al, e remate no novo CT Uxes Pobo (proxectado) (entrada e saída). â Novo centro de transformación prefabricado Uxes Pobo cunha potencia de 250 kVA e unha relación de transformación de 15.000/400-230 V. Lexislación de aplicación: 1. Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). 2. Lei 40/2015, do 1 de outubro, do réxime xurídico do sector público (BOE núm.236, do 2 de outubro de 2015). 3. Lei 24/2013, do 26 de decembro, do sector eléctrico (BOE núm.310, do 27 de decembro de 2013). 4. Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica (BOE núm.310, do 27 de decembro de 2000). 5. Resolución do 19 de febreiro de 2014, pola que se aproba o procedemento de autorización administrativa de construción, de acordo co previsto na Lei 24/2013, do 26 de decembro, do sector eléctrico (DOG núm.54, do 19 de marzo de 2014). 6. Lei do 16 de decembro de 1954, sobre expropiación forzosa (BOE núm.351, do 17 de decembro de 1954). 7. Decreto do 26 de abril de 1957 polo que se aproba o regulamento da Lei de expropiación forzosa (BOE núm.160, do 20 de xuño de 1957). A relación concreta e individualizada dos bens e dereitos afectados que se considera de necesaria expropiación figura no anexo que se xunta con este acordo. A declaración de utilidade pública, segundo o artigo 56 da Lei 24/2013, do sector eléctrico, levará implícita, en todo caso, a necesidade de ocupación dos bens ou de adquisición dos dereitos afectados e implicará a urxente ocupación, para os efectos do artigo 52 da Lei de expropiación forzosa. Todas aquelas persoas ou entidades que se consideren afectadas poderán examinar o expediente e presentar alegacións no Servizo de Enerxía e Minas da Xefatura Territorial de Economía, Emprego e Industria, sita na rúa Vicente Ferrer, núm.2, 2.º andar, 15071 A Coruña, no prazo de vinte días a partir do día seguinte ao da derradeira publicación deste acordo. Así mesmo, para dar cumprimento ao disposto no artigo 44 da Lei 39/2015, do 1 de outubro, cando as persoas propietarias ou titulares de dereitos sobre predios afectados sexan descoñecidos, se ignore o lugar de notificación ou ben, intentada esta, non se puidese practicar, a notificación farase por medio dun anuncio publicado no Boletín Oficial del Estado. A Coruña, 15 de xullo de 2019. Isidoro Martínez Arca Xefe territorial da Coruña ANEXO Expediente: IN407A 2015/297-1 anexo 1. Solicitante: UFD Distribución Electricidad, S. A. Denominación: recuamento da LMT, CT e RBT no pobo de Uxes. Concello: Arteixo. Relación de propietarias/os, bens e dereitos afectados Número de predio: 1. Paraxe: Uxes. Cultivo: terra de labor. Propietaria/o: descoñecida/o. Afección de solo en pleno dominio:  Apoio núm.: centro de transformación.  M 2: 30.0.